Avis juridique important

|

31986L0362

Οδηγία 86/362/ΕΟΚ του Συμβουλίου της 24ης Ιουλίου 1986 που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά

Επίσημη Εφημερίδα αριθ. L 221 της 07/08/1986 σ. 0037 - 0042 Φινλανδική ειδική έκδοση: Κεφάλαιο 3 τόμος 21 σ. 0220  Σουηδική ειδική έκδοση: Κεφάλαιο 3 τόμος 21 σ. 0220

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 24ης Ιουλίου 1986  που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά  (86/362/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η φυτική παραγωγή καταλαμβάνει πολύ σημαντική θέση στην Κοινότητα·  ότι η απόδοση της παραγωγής αυτής επηρεάζεται συνεχώς από τους επιβλαβείς οργανισμούς και τα ζιζάνια·  ότι, είναι απολύτως ουσιώδης η προστασία των φυτών και των φυτικών προϊόντων από τους οργανισμούς αυτούς, όχι μόνο για να αποφευχθεί μείωση της απόδοσης ή ζημία των συγκομιζομένων προϊόντων αλλά και για να αυξηθεί η παραγωγικότητα στη γεωργία·  ότι η χρησιμοποίηση χημικών φυτοφαρμάκων αποτελεί ένα από τα σημαντικότερα μέσα προστασίας των φυτών και των φυτικών προϊόντων από την επίδραση αυτών των επιβλαβών οργανισμών·  ότι, εντούτοις, αυτά τα φυτοφάρμακα δεν έχουν μόνο ευνοϊκή επίδραση επί της φυτικής παραγωγής, δεδομένου ότι πρόκειται, γενικά, για τοξικές ουσίες ή παρασκεύασμα με επικίνδυνες δευτερογενείς συνέπειες·  ότι ένας μεγάλος αριθμός από τα φυτοφάρμακα αυτά και τα προϊόντα τους που προκύπτουν από το μεταβολισμό ή την αποσύνθεσή τους μπορεί να έχει επιβλαβείς συνέπειες για τους καταναλωτές φυτικών προϊόντων·  ότι αυτά τα φυτοφάρμακα και οι τυχόν προσμείξεις τους είναι δυνατό να αποτελούν κίνδυνο για το περιβάλλον·  ότι μερικά κράτη μέλη, προκειμένου να αντιμετωπίσουν τους κινδύνους αυτούς, έχουν ήδη καθορίσει ανώτατες περιεκτικότητες για ορισμένα κατάλοιπα φυτοφαρμάκων πάνω και μέσα στα σιτηρά·  ότι η ύπαρξη ανομοιοτήτων μεταξύ των κρατών μελών σε ό,τι αφορά τις επιτρεπόμενες ανώτατες περιεκτικότητες σε κατάλοιπα φυτοφαρμάκων, μπορεί να συμβάλει στη δημιουργία κωλυμάτων στις συναλλαγές και κατ' αυτόν τον τρόπο να εμποδίσει την ελεύθερη κυκλοφορία των εμπορευμάτων στο εσωτερικό της Κοινότητας·  ότι, για το λόγο αυτό, πρέπει να καθοριστούν, σε ένα πρώτο στάδιο, οι ανώτατες περιεκτικότητες ορισμένων δραστικών ουσιών στα σιτηρά, που πρέπει να τηρούνται όταν τα προϊόντα αυτά τίθενται σε κυκλοφορία·  ότι, επιπλέον, με την τήρηση των ανωτάτων περιεκτικοτήτων εξασφαλίζεται η ελεύθερη κυκλοφορία των εμπορευμάτων και η καλή προστασία της υγείας των καταναλωτών·  ότι, συγχρόνως, πρέπει να δοθεί στα κράτη μέλη η δυνατότητα να ελέγχουν τις περιεκτικότητες σε κατάλοιπα φυτοφαρμάκων στα σιτηρά που παράγονται και καταναλίσκονται στο έδαφός τους, μέσω συστήματος επίβλεψης και συναφών μέτρων, για την εξασφάλιση προστασίας ανάλογης με εκείνη που παρέχει η εφαρμογή των καθοριζομένων ανωτάτων περιεκτικοτήτων·  ότι, σε ειδικές περιπτώσεις, και ιδίως στην περίπτωση των υγρών πτητικών ή αεριούχων προϊόντων απεντόμωσης, θα έπρεπε να επιτραπεί στα κράτη μέλη να δέχονται, για τα σιτηρά που δεν προορίζονται για άμεση κατανάλωση, υψηλότερες ανώτατες περιεκτικότητες από τις προβλεπόμενες, εφόσον εξασφαλίζεται με κατάλληλο έλεγχο, ότι τα προϊόντα αυτά διατίθενται τελικό χρήστη ή στον καταναλωτή μόνο όταν η περιεκτικότητά τους σε κατάλοιπα δεν υπερβαίνει πλέον τις επιτρεπόμενες ανώτατες περιεκτικότητες·  ότι δεν είναι ανάγκη να εφαρμόζεται η παρούσα οδηγία στα προϊόντα που προορίζονται για εξαγωγή στις τρίτες χώρες, προς παρασκευή προϊόντων εκτός από τα τρόφιμα ή προς σπορά·  ότι πρέπει να επιτραπεί στα κράτη μέλη να μειώνουν προσωρινά τις καθορισμένες περιεκτικότητες, αν αποδειχθούν απροσδόκητα επικίνδυνες για την ανθρώπινη υγεία ή την υγεία των ζώων·  ότι ενδείκνυται, στην περίπτωση αυτή, να καθιερωθεί στενή συνεργασία μεταξύ των κρατών μελών και της Επιτροπής, στα πλαίσια της Μόνιμης Φυτοϋγειονομικής Επιτροπής·  ότι, για να εξασφαλιστεί η τήρηση των διατάξεων της παρούσας οδηγίας όταν τίθενται σε κυκλοφορία τα σχετικά προϊόντα, τα κράτη μέλη πρέπει να προβλέπουν πρόσφορα μέτρα ελέγχου·  ότι θα έπρεπε να καθιερωθούν κοινοτικές μέθοδοι δειγματοληψίας και ανάλυσης οι οποίες τουλάχιστον θα χρησιμοποιούνται ως μέθοδοι αναφοράς·  ότι οι μέθοδοι δειγματοληψίας και ανάλυσης είναι θέματα τεχνικής και επιστημονικής φύσης και, ως εκ τούτου, θα έπρεπε να καθορίζονται με διαδικασία που να καθιερώνει στενή συνεργασία μεταξύ των κρατών μελών και της Επιτροπής, στα πλαίσια της Μόνιμης Φυτοϋγειονομικής Επιτροπής·  ότι είναι σκόπιμο να υποβάλλουν τα κράτη μέλη κάθε χρόνο έκθεση στην Επιτροπή επί των αποτελεσμάτων που προκύπτουν από τα μέτρα ελέγχου τους, έτσι ώστε να καθίσταται δυνατή η συγκέντρωση πληροφοριών για τις περιεκτικότητες σε κατάλοιπα των φυτοφαρμάκων, στο επίπεδο της Κοινότητας, στο σύνολό της·  ότι το Συμβούλιο θα πρέπει να επανεξετάσει την παρούσα οδηγία το αργότερο στις 30 Ιουνίου 1991, προκειμένου να οικοδομηθεί ένα ομοιόμορφο κοινοτικό σύστημα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η παρούσα οδηγία εφαρμόζεται, με την επιφύλαξη της οδηγίας 74/63/ΕΟΚ του Συμβουλίου της 17ης Δεκεμβρίου 1973 περί καθορισμού των ανωτάτων ορίων περιεκτικότητας των ζωοτροφών σε ανεπιθύμητες ουσίες και προϊόντα (1), όπως τροποποιήθηκε τελευταία από την οδηγία 86/354/ΕΟΚ (2), στα προϊόντα που απαριθμούνται στο παράρτημα Ι, εφόσον τα προϊόντα αυτά ενδέχεται να περιέχουν κατάλοιπα των φυτοφαρμάκων που αναφέρονται στο παράρτημα ΙΙ.  Άρθρο 2  1. Κατά την έννοια της παρούσας οδηγίας, με τον όρο « κατάλοιπα φυτοφαρμάκων» νοούνται τα υπολείμματα των φυτοφαρμάκων ή των προϊόντων που προκύπτουν από το μεταβολισμό, την αποσύνθεση ή την αντίδρασή τους, τα οποία απαριθμούνται στο παράρτημα ΙΙ, που ευρίσκονται πάνω ή μέσα στα προϊόντα που αναφέρονται στο άρθρο 1.  2. Κατά την έννοια της παρούσας οδηγίας, με τον όρο «θέση σε κυκλοφορία» νοείται κάθε επί πληρωμή ή δωρεάν παράδοση των προϊόντων που αναφέρονται στο άρθρο 1.  Άρθρο 3  1. Τα κράτη μέλη φροντίζουν ώστε τα προϊόντα που αναφέρονται στο άρθρο 1 να μην παρουσιάζουν, από τη στιγμή που τίθενται σε κυκλοφορία, κανένα κίνδυνο για την ανθρώπινη υγεία οφειλόμενο στην παρουσία καταλοίπων φυτοφαρμάκων.  2. Τα κράτη μέλη δεν δύνανται να απαγορεύσουν ή να παρεμποδίσουν στο έδαφός τους την κυκλοφορία των προϊόντων που αναφέρονται στο άρθρο 1, λόγω της παρουσίας καταλοίπων φυτοφαρμάκων, παρά μόνον εάν η ποσότητα των εν λόγω καταλοίπων υπερβαίνει τις ανώτατες περιεκτικότητες που καθορίζονται στο παράρτημα ΙΙ.  Άρθρο 4  1. Τα κράτη μέλη ορίζουν ότι τα προϊόντα που αναφέρονται στο άρθρο 1 δεν δύνανται να περιέχουν, από τη στιγμή που τίθενται σε κυκλοφορία, κατάλοιπα φυτοφαρμάκων που να υπερβαίνουν τις ανώτατες περιεκτικότητες που καθορίζονται στο παράρτημα ΙΙ.  2. Τα κράτη μέλη θεσπίζουν κάθε αναγκαία διάταξη προκειμένου να εξασφαλίσουν, με δειγματοληπτικούς τουλάχιστον ελέγχους, την τήρηση των ανωτάτων περιεκτικοτήτων που καθορίζονται σύμφωνα με την παράγραφο 1.  Άρθρο 5  1. Στην περίπτωση προϊόντων τα οποία απαριθμούνται στο άρθρο 1, εκτός από αυτά που έχουν εισαχθεί από τρίτη χώρα ή που προορίζονται για άλλο κράτος μέλος, τα κράτη μέλη μπορούν, κατά παρέκκλιση από το άρθρο 4, να συνεχίσουν να εφαρμόζουν σύστημα που ήδη ισχύει στο έδαφός τους και επιτρέπει τον έλεγχο της παρουσίας καταλοίπων φυτοφαρμάκων, και να λαμβάνουν παράλληλα κάθε άλλο μέτρο με σκοπό την επίτευξη αποτελέσματος αναλόγου με τις περιεκτικότητες σε κατάλοιπα φυτοφαρμάκων που καθορίζονται στο παράρτημα ΙΙ έτσι ώστε να εκτιμηθεί μέχρι ποιο βαθμό ο πληθυσμός τους εκτίθεται συνολικά, μέσω της διατροφής, στους κινδύνους από τα κατάλοιπα αυτά, όποια και αν είναι η πηγή τους. Τέτοια μέτρα περιλαμβάνουν τακτικές και αντιπροσωπευτικές έρευνες σχετικά με τις περιεκτικότητες σ' αυτά τα κατάλοιπα φυτοφαρμάκων που περιέχονται σε τυπικά διαιτολόγια.  2. Τα κράτη μέλη ενημερώνουν τα άλλα κράτη μέλη και την Επιτροπή για κάθε εφαρμογή της παραγράφου 1.  Άρθρο 6  Τα κράτη μέλη μπορούν να επιτρέψουν την παρουσία μέσα και πάνω στα προϊόντα που αναφέρονται στο άρθρο 1, των καταλοίπων φυτοφαρμάκων που απαριθμούνται στο μέρος Β του παραρτήματος ΙΙ, σε ποσότητες μεγαλύτερες από αυτές που έχουν καθοριστεί, εάν τα συγκεκριμένα προϊόντα δεν προορίζονται για άμεση κατανάλωση και εφόσον εξασφαλίζεται, μέσω κατάλληλου ελέγχου, ότι μπορούν να τεθούν στη διάθεση του τελικού χρήστη ή του καταναλωτή, όταν παραδίδονται άμεσα σε αυτόν, μόνον εάν η περιεκτικότητά τους σε κατάλοιπα δεν υπερβαίνει πλέον τις ανώτατες περιεκτικότητες που καθορίζονται στο μέρος Β. Τα κράτη αυτά ενημερώνουν τα άλλα κράτη μέλη και την Επιτροπή για τα μέτρα που έλαβαν. Τα μέτρα αυτά εφαρμόζονται σε όλα τα προϊόντα που αναφέρονται εκεί ανεξάρτητα από την καταγωγή τους.  Άρθρο 7  Τα κράτη μέλη υποβάλλουν στην Επιτροπή, πριν από την 1η Αυγούστου κάθε έτους, έκθεση για τα αποτελέσματα των επισήμων ελέγχων, της ασκηθείσας επίβλεψης και των άλλων μέτρων που ελήφθησαν σύμφωνα με το άρθρο 4 και, ενδεχομένως, το άρθρο 5 κατά το προηγούμενο έτος.  Άρθρο 8  1. Οι τρόποι δειγματοληψίας και οι μέθοδοι ανάλυσης που απαιτούνται για τον έλεγχο, την επίβλεψη και τα άλλα μέτρα που προβλέπονται στο άρθρο 4 και, ενδεχομένως, στο άρθρο 5, καθορίζονται σύμφωνα με τη διαδικασία του άρθρου 12. Η ύπαρξη κοινοτικών μεθόδων ανάλυσης, που θα χρησιμοποιούνται σε περίπτωση διαφορών, δεν αποκλείει τη χρήση, εκ μέρους των κρατών μελών, άλλων επιστημονικά αξιόπιστων μεθόδων που επιτρέπουν την επίτευξη συγκρίσιμων αποτελεσμάτων.  2. Τα κράτη μέλη ανακοινώνουν στα λοιπά κράτη μέλη και την Επιτροπή τις λοιπές μεθόδους που χρησιμοποιούν σύμφωνα με την παράγραφο 1.  Άρθρο 9  1. Όταν το κράτος μέλος θεωρεί ότι κάποια ανώτατη περιεκτικότητα που καθορίζεται στο παράρτημα ΙΙ προκαλεί κίνδυνο για την ανθρώπινη υγεία, και ως εκ τούτου απαιτεί ταχεία επέμβαση, το κράτος μέλος αυτό δύναται να την περιορίσει προσωρινά στο έδαφός του. Στην περίπτωση αυτή, ανακοινώνει αμελλητί στα λοιπά κράτη μέλη και στην Επιτροπή τα ληφθέντα μέτρα, συνοδευόμενα από αιτιολογική έκθεση.  2. Εάν παρουσιασθεί η κατάσταση που προβλέπεται στην παράγραφο 1, αποφασίζεται, σύμφωνα με τη διαδικασία του άρθρου 13, αν οι ανώτατες περιεκτικότητες που καθορίζονται στο παράρτημα ΙΙ πρέπει να τροποποιηθούν. Εφόσον το Συμβούλιο ή η Επιτροπή δεν λάβουν καμιά απόφαση σύμφωνα με την προαναφερθείσα διαδικασία, το κράτος μέλος δύναται να διατηρεί τα μέτρα τα οποία έχει θέσει σε εφαρμογή.  Άρθρο 10  Με την επιφύλαξη του άρθρου 9, οι τροποποιήσεις των ανωτάτων περιεκτικοτήτων που καθορίζονται στο παράρτημα ΙΙ λόγω της εξέλιξης των τεχνικών και επιστημονικών γνώσεων, αποφασίζονται από το Συμβούλιο με ειδική πλειοψηφία, μετά από πρόταση της Επιτροπής.  Άρθρο 11  Το Συμβούλιο, αποφασίζοντας ομόφωνα μετά από πρόταση της Επιτροπής, θεσπίζει, με οδηγίες, κάθε νέο κατάλογο προϊόντων ή κάθε νέο κατάλογο καταλοίπων φυτοφαρμάκων πάνω και μέσα στα προϊόντα που αναφέρονται στο άρθρο 1, καθώς και τις ανώτατες περιεκτικότητές τους.  Άρθρο 12  1. Στην περίπτωση προσφυγής στη διαδικασία που καθορίζεται στο παρόν άρθρο, η Μόνιμη Φυτοϋγειονομική Επιτροπή, στο εξής καλούμενη «επιτροπή», συγκαλείται αμελλητί από τον πρόεδρό της είτε με δική του πρωτοβουλία είτε κατόπιν αιτήσεως κράτους μέλους.  2. Στην επιτροπή, οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας, την οποία μπορεί να καθορίσει ο πρόεδρος σε συνάρτηση με τον επείγοντα χαρακτήρα των εξεταζομένων θεμάτων. Αποφασίζει με πλειοψηφία πενήντα τεσσάρων ψήφων.  4. Η Επιτροπή θεσπίζει τα μέτρα και τα θέτει σε άμεση εφαρμογή, όταν αυτά είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει αμέσως στο Συμβούλιο πρόταση για τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.  Αν μετά την πάροδο προθεσμίας τριών μηνών από την υποβολή της πρότασης, το Συμβούλιο δεν θεσπίσει μέτρα, η Επιτροπή θεσπίζει τα προταθέντα μέτρα, εκτός από την περίπτωση που το Συμβούλιο αποφασίζει με απλή πλειοψηφία κατά των εν λόγω μέτρων.  Άρθρο 13  1. Στην περίπτωση προσφυγής στη διαδικασία που καθορίζεται στο παρόν άρθρο, η επιτροπή συγκαλείται αμελλητί από τον πρόεδρο, είτε με δική του πρωτοβουλία είτε κατόπιν αιτήσεως κράτους μέλους.  2. Στην επιτροπή, οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας δύο ημερών. Αποφασίζει με πλειοψηφία πενήντα τεσσάρων ψήφων. 4. Η Επιτροπή θεσπίζει τα μέτρα και τα θέτει σε άμεση εφαρμογή, όταν είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει αμέσως στο Συμβούλιο πρόταση για τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.  Αν μετά την πάροδο προθεσμμίας δεκαπέντε ημερών από την ημερομηνία υποβολής της πρότασης, το Συμβούλιο δεν θεσπίσει μέτρα, η Επιτροπή θεσπίζει τα προτεινόμενα μέτρα, εκτός αν το Συμβούλιο αποφασίσει με απλή πλειοψηφία κατά των εν λόγω μέτρων.  Άρθρο 14  Η παρούσα οδηγία δεν εφαρμόζεται στα προϊόντα που αναφέρονται στο άρθρο 1, όταν αποδεικνύεται τουλάχιστον από κατάλληλη ένδειξη ότι προορίζονται:  α) για εξαγωγή σε τρίτες χώρες·  β) για παραγωγή μη βρώσιμων ή μη πόσιμων προϊόντων·  γ) για σπορά.  Άρθρο 15  Προκειμένου να τελειοποιηθεί το κοινοτικό καθεστώς που θεσπίζει η παρούσα οδηγία, το Συμβούλιο, με βάση έκθεση της Επιτροπής που θα συνοδεύεται ενδεχομένως από τις κατάλληλες προτάσεις, επανεξετάζει, το βραδύτερο στις 30 Ιουνίου 1991, την παρούσα οδηγία.  Άρθρο 16  Τα κράτη μέλη θέτουν σε ισχύ τις αναγκαίες νομικές, κανονιστικές και διοικητικές διατάξεις για να συμμορφωθούν με την παρούσα οδηγία, το βραδύτερο στις 30 Ιουνίου 1988. Πληροφορούν αμέσως την Επιτροπή σχετικά.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπει η παρούσα οδηγία.  Άρθρο 17  Η παρούσα οδηγία απευθύνεται στα κράτη μέλη.  Βρυξέλλες, 24 Ιουλίου 1986.  Για το Συμβούλιο  Ο Πρόεδρος  A. CLARK  (1) ΕΕ αριθ. C 56 της 6. 3. 1980, σ. 14.  (2) ΕΕ αριθ. C 28 της 9. 2. 1981, σ. 64.  (3) ΕΕ αριθ. C 300 της 18. 11. 1980, σ. 29.  (1) ΕΕ αριθ. L 38 της 11. 2. 1974, σ. 31.  (2) ΕΕ αριθ. L 212 της 2. 8. 1986, σ. 27.  ΠΑΡΑΡΤΗΜΑ Ι  1.2 //  //  // Κλάση του κοινού δασμολογίου   // Περιγραφή εμπορευμάτων   //  //  // ex 10.01   // Σιτάρι   // 10.02   // Σίκαλη  // 10.03   // Κριθάρι   // 10.04   // Βρώμη   // ex 10.05  // Καλαμπόκι   // ex 10.06   // Ρύζι paddy   // ex 10.07  // Φαγόπυρο το εδώδιμο, κεχρί, σόργο, τριτικάλι και άλλα σιτηρά   //    //  ΠΑΡΑΡΤΗΜΑ ΙΙ  ΤΜΗΜΑ Α  1.2 //  //  // Κατάλοιπα φυτοφαρμάκων   // Ανώτατη περιεκτικότητα σε mg/kg (ppm) 1.2.3 //  //  //  // 1. Αλντρίν  2. Ντιελντρίν (HEOD)   // χωριστά ή μαζί, εκφραζόμενη σε ντιελντρίν (HEOD)   // 0,01  1.2 // 3. Ολικά ανόργανα βρωμιούχα άλατα, εκφραζόμενα σε ιόντα Br   // 50   // 4. Καρμπαρύλ   // 1 : ρύζι  0,5 : άλλα σιτηρά   // 5. Χλωρντέιν (σύνολο των ισομερών cis και trans)   // 0,02   // 6. DDT (σύνολο των ισομερών του DDT, του TDB και του DDE, εκφραζόμενα σε DDT)   // 0,05   // 7. Διαζινόν   // 0,05   // 8. 1,2-διβρωμομεθάνιο (διβρωμούχο αιθυλένιο)   // 0,01 (1)   // 9. Ντιχλωρβός   // 2   // 10. Εντοσουλφάν (σύνολο των ισομερών α και β και του θειικού εντοσουλφάν, εκφραζόμενα σε εντοσουλφάν)   // 0,2 : αραβόσιτος  0,1 : άλλα σιτηρά   // 11. Εντρίν   // 0,01   // 12. Επταχλώρ (σύνολο του επταχλώρ και του επταχλωρεποξειδίου, εκφραζόμενα σε επταχλώρ)   // 0,01   // 13. Εξαχλωροβενζόλιο (HCB)   // 0,01  // 14. Εξαχλωροκυκλοεξάνιο (HCH)   //   // 14.1. Ισομερές α  14.2. Ισομερές β (σύνολο)   // 0,02   // 14.3. Ισομερές γ (λιντέιν)   // 0,1 (2)   // 15. Μαλαθείο (σύνολο του μαλαθείου και του μαλαοξόν, εκφραζόμενα σε μαλαθείο)   // 8   // 16. Φωσφαμιντόν   // 0,05   // 17. Πυρεθρίνες (σύνολο των πυρεθρινών Ι και ΙΙ, των κινερινών Ι και ΙΙ, και των ιασμολινών Ι και ΙΙ)   // 3   // 18. Τριχλωρφόν   // 0,1   //    //  (1) Κατά τη διάρκεια μεταβατικής περιόδου που λήγει το αργότερο στις 30 Ιουνίου 1991, τα κράτη μέλη των οποίων οι αρχές ελέγχου δεν δύνανται ακόμη να καθορίσουν, με συνήθη τρόπο, τα κατάλοιπα στο καθορισμένο όριο των 0,01 mg/kg, μπορούν να χρησιμοποιήσουν μεθόδους των οποίων το όριο καθορισμού δεν υπερβαίνει τα 0,5 mg/kg.  (2) Από 1ης Ιανουαρίου 1990. ΤΜΗΜΑ Β  1.2 //  //  // Κατάλοιπα φυτοφαρμάκων   // Ανώτατη περιεκτικότητα σε mg/kg (ppm)  //  //  // 1. Βρωμομεθάνιο (βρωμιούχο μεθύλιο)   // 0,1   // 2. Διθειάνθρακας   // 0,1   // 3. Τετραχλωράνθρακας   // 0,1   // 4. Υδροκυανικό οξύ και κυανούχα άλατα εκφραζόμενα σε υδροκυανικό οξύ   // 15  // 5. Φωσφίνη και φωσφορούχα άλατα εκφραζόμενα σε φωσφίνη  // 0,1   //    //


Avis juridique important

|

32002L0076

Οδηγία 2002/76/ΕΚ της Επιτροπής, της 6ης Σεπτεμβρίου 2002, περί τροποποίησης των παραρτημάτων των οδηγιών 86/362/ΕΟΚ και 90/642/ΕΟΚ του Συμβουλίου όσον αφορά τον καθορισμό των ανωτάτων ορίων για τα υπολείμματα φυτοφαρμάκων (metsulfuron methyl) πάνω και μέσα στα σιτηρά και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 240 της 07/09/2002 σ. 0045 - 0050

Οδηγία 2002/76/ΕΚ της Επιτροπήςτης 6ης Σεπτεμβρίου 2002περί τροποποίησης των παραρτημάτων των οδηγιών 86/362/ΕΟΚ και 90/642/ΕΟΚ του Συμβουλίου όσον αφορά τον καθορισμό των ανωτάτων ορίων για τα υπολείμματα φυτοφαρμάκων (metsulfuron methyl) πάνω και μέσα στα σιτηρά και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων μέσα και πάνω στα σιτηρά(1), όπως τροποποιήθηκε τελευταία από την οδηγία 2002/71/EK της Επιτροπής(2), και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, για τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(3), όπως τροποποιήθηκε τελευταία από την οδηγία 2002/71/EK, και ιδίως το άρθρο 7,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(4), όπως τροποποιήθηκε τελευταία από την οδηγία 2002/64/ΕΚ της Επιτροπής(5), και ιδίως το άρθρο 4 παράγραφος 1 στοιχείο στ),Εκτιμώντας τα ακόλουθα:(1) H υφιστάμενη δραστική ουσία metsulfuron methyl εντάχθηκε στο παράρτημα I της οδηγίας 91/414/ΕΟΚ με την οδηγία 2000/49/ΕΚ της Επιτροπής(6), προς χρήση ως ζιζανιοκτόνο, χωρίς όμως να διευκρινίζονται ιδιαίτεροι όροι που επιδρούν στις καλλιέργειες στις οποίες ενδεχομένως έχουν χρησιμοποιηθεί φυτοπροστατευτικά προϊόντα που περιέχουν την ανωτέρω δραστική ουσία.(2) Η ένταξη της υπόψη δραστικής ουσίας στο παράρτημα I της οδηγίας 91/414/ΕΟΚ πραγματοποιήθηκε με βάση την εκτίμηση των υποβληθέντων στοιχείων σχετικά με την προταθείσα χρήση. Τα στοιχεία που αφορούν τη χρήση αυτή υποβλήθηκαν από ορισμένα κράτη μέλη σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ. Τα διαθέσιμα στοιχεία έχουν ανασκοπηθεί και επαρκούν για τον καθορισμό ορισμένων ανωτάτων ορίων υπολειμμάτων (ΑΟΥ).(3) Σε περίπτωση που δεν υπάρχουν κοινοτικά ΑΟΥ ή προσωρινά ΑΟΥ, τα κράτη μέλη καθορίζουν προσωρινά εθνικά ΑΟΥ σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ, πριν χορηγηθεί η άδεια στα φυτοπροστατευτικά προϊόντα που περιέχουν την εν λόγω δραστική ουσία.(4) Ως προς την ένταξη της υπόψη δραστικής ουσίας στο παράρτημα Ι της οδηγίας 91/414/ΕΟΚ, οι σχετικές τεχνικές και επιστημονικές αξιολογήσεις έλαβαν τη μορφή έκθεσης ανασκόπησης της Επιτροπής. Η έκθεση οριστικοποιήθηκε στις 16 Ιουνίου 2000. Στην έκθεση καθορίζεται η αποδεκτή ημερήσια δόση (ΑΗΔ) για τη metsulfuron methyl σε 0,22 mg/kg βάρους σώματος/ημέρα. Η έκθεση των καταναλωτών, καθ' όλη τη διάρκεια της ζωής τους, σε τρόφιμα για τα οποία έχει χρησιμοποιηθεί η οικεία δραστική ουσία έχει εκτιμηθεί και αξιολογηθεί σύμφωνα με τις κοινοτικές διαδικασίες. Έχουν επίσης συνεκτιμηθεί οι κατευθυντήριες οδηγίες που δημοσιεύθηκαν από την Παγκόσμια Οργάνωση Υγείας(7) και η γνώμη της επιστημονικής επιτροπής φυτών(8) περί της μεθοδολογίας που χρησιμοποιήθηκε. Από αυτά συνάγεται ότι τα προτεινόμενα ΑΟΥ δεν θα οδηγήσουν σε υπέρβαση των ανωτέρω ΑΗΔ. Δεν επισημάνθηκαν οξείες τοξικές επιδράσεις που να απαιτούν τη θέσπιση μιας δόσης αναφοράς οξείας επίδρασης κατά την αξιολόγηση και τη συζήτηση που προηγήθηκε της ένταξης της metsulfuron methyl στο παράρτημα I της οδηγίας 91/414/ΕΟΚ.(5) Για να εξασφαλιστεί η ενδεδειγμένη προστασία των καταναλωτών από την έκθεση σε υπολείμματα πάνω και μέσα σε προϊόντα για τα οποία δεν έχει χορηγηθεί έγκριση, είναι φρόνιμο να καθοριστούν προσωρινά ΑΟΥ στο χαμηλότερο όριο ανίχνευσης για όλα τα τέτοιου είδους προϊόντα που καλύπτονται από τις οδηγίες 86/362/ΕΟΚ και 90/642/ΕΟΚ.(6) Ο καθορισμός, σε κοινοτική κλίμακα, των εν λόγω προσωρινών ΑΟΥ δεν εμποδίζει τα κράτη μέλη να καθορίσουν προσωρινά ανώτατα όρια υπολειμμάτων για την metsulfuron methyl σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ και το παράρτημα VΙ της οδηγίας αυτής. Θεωρείται επαρκής τετραετής περίοδος για να επιτρέψει περαιτέρω χρήσεις της οικείας δραστικής ουσίας. Έπειτα τα προσωρινά ΑΟΥ θα πρέπει να καταστούν οριστικά.(7) Ως εκ τούτου, θα πρέπει να τροποποιηθούν ανάλογα οι οδηγίες 86/362/ΕΟΚ και 90/642/ΕΟΚ.(8) Η Επιτροπή κοινοποίησε την παρούσα οδηγία υπό μορφή σχεδίου στον Παγκόσμιο Οργανισμό Εμπορίου και οι παρατηρήσεις που εστάλησαν ελήφθησαν υπόψη κατά την ολοκλήρωση της οδηγίας. Με βάση τα υποβληθέντα αποδεκτά στοιχεία, η Επιτροπή θα εξετάσει τη δυνατότητα καθορισμού των ανοχών κατά τις εισαγωγές όσον αφορά τα ΑΟΥ για ειδικούς συνδυασμούς φυτοφαρμάκων/καλλιεργειών.(9) Η παρούσα οδηγία είναι σύμφωνη με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο μέρος Α του παραρτήματος II της οδηγίας 86/362/ΕΟΚ προστίθεται το ακόλουθο ανώτατο όριο υπολειμμάτων φυτοφαρμάκων: ""Άρθρο 2Τα ανώτατα όρια υπολειμμάτων φυτοφαρμάκων για τη metsulfuron methyl, όπως εμφαίνονται στο παράρτημα της παρούσας οδηγίας, προστίθενται στο παράρτημα II της οδηγίας 90/642/EΟΚ.Άρθρο 3Τα κράτη μέλη θέτουν σε ισχύ, το αργότερο στις 31 Δεκεμβρίου 2002, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.Εφαρμόζουν τις διατάξεις αυτές παράγοντας αποτελέσματα από την 1η Ιανουαρίου 2003.Όταν τα κράτη μέλη θεσπίζουν τις εν λόγω διατάξεις, οι τελευταίες παραπέμπουν στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 6 Σεπτεμβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 221 της 7.8.1986, σ. 37.(2) ΕΕ L 225 της 22.8.2002, σ. 21.(3) ΕΕ L 350 της 14.12.1990, σ. 71.(4) ΕΕ L 230 της 19.8.1991, σ. 1.(5) ΕΕ L 189 της 18.7.2002, σ. 27.(6) ΕΕ L 197 της 3.8.2000, σ. 32.(7) Κατευθυντήριες οδηγίες για την πρόρρηση της λήψης υπολειμμάτων φυτοφαρμάκων μέσω της τροφής (αναθεωρημένες), που καταρτίστηκαν από το επισιτιστικό πρόγραμμα "GEMS/Food Programme" σε συνεργασία με την επιτροπή του κώδικα για τα υπολείμματα φυτοφαρμάκων, που δημοσιεύθηκαν από την Παγκόσμια Οργάνωση Υγείας το 1997 (WHO/FSF/FOS/97.7).(8) Γνώμη της επιστημονικής επιτροπής φυτών όσον αφορά ζητήματα σχετικά με την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ (Γνώμη που διατύπωσε η επιστημονική επιτροπή φυτών στις 14 Ιουλίου 1998) (http://europa.eu.int/comm/food/fs/sc/intex_en.html).(9) Αναφέρεται στο κατώτερο όριο αναλυτικού προσδιορισμού.(10) Αναφέρεται στο προσωρινό ανώτατο όριο υπολειμμάτων σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ: εκτός αν τροποποιηθεί, το όριο αυτό θα καταστεί οριστικό, αρχίζοντας να ισχύει (4 έτη μετά την έναρξη ισχύος της οδηγίας με την οποία επέρχεται η παρούσα τροποποίηση).ΠΑΡΑΡΤΗΜΑ">ΘΕΣΗ ΠΙΝΑΚΑ>"


Avis juridique important

|

32003L0013

Οδηγία 2003/13/ΕΚ της Επιτροπής, της 10ης Φεβρουαρίου 2003, για την τροποποίηση της οδηγίας 96/5/ΕΚ για τις μεταποιημένες τροφές με βάση τα δημητριακά και τις παιδικές τροφές για βρέφη και μικρά παιδιά (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 041 της 14/02/2003 σ. 0033 - 0036

Οδηγία 2003/13/ΕΚ της Επιτροπήςτης 10ης Φεβρουαρίου 2003για την τροποποίηση της οδηγίας 96/5/ΕΚ για τις μεταποιημένες τροφές με βάση τα δημητριακά και τις παιδικές τροφές για βρέφη και μικρά παιδιά(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/398/ΕΟΚ του Συμβουλίου, της 3ης Μαΐου 1989, για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή(1), όπως τροποποιήθηκε τελευταία από την οδηγία 1999/41/EΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 4 παράγραφος 1,τη γνώμη που διατύπωσε η επιστημονική επιτροπή τροφίμων,Εκτιμώντας τα ακόλουθα:(1) Το άρθρο 6 της οδηγίας 96/5/EΚ της Επιτροπής(3), όπως τροποποιήθηκε τελευταία φορά από την οδηγία 1999/39/EΚ(4), ορίζει ότι οι μεταποιημένες τροφές με βάση τα δημητριακά και οι παιδικές τροφές δεν πρέπει να περιέχουν καμία ουσία σε ποσότητα τέτοια που να θέτει σε κίνδυνο την υγεία των βρεφών και των μικρών παιδιών.(2) Με βάση τις γνώμες που διατύπωσε η επιστημονική επιτροπή τροφίμων στις 19 Σεπτεμβρίου 1997 και στις 4 Ιουνίου 1998, η οδηγία 96/5/ΕΚ όρισε ένα γενικό μέγιστο όριο υπολειμμάτων 0,01 mg/kg για οποιοδήποτε μεμονωμένο φυτοφάρμακο στις μεταποιημένες τροφές με βάση τα δημητριακά και στις παιδικές τροφές.(3) Στην περίπτωση ενός μικρού αριθμού φυτοφαρμάκων ή μεταβολιτών φυτοφαρμάκων, ακόμη και ένα μέγιστο όριο υπολειμμάτων 0,01 mg/kg ενδέχεται, σε ακραίες περιπτώσεις, να συνεπάγεται υπέρβαση της αποδεκτής ημερήσιας δόσης για τα βρέφη και τα μικρά παιδιά. Αυτό ισχύει για τα φυτοφάρμακα ή τους μεταβολίτες φυτοφαρμάκων των οποίων η αποδεκτή ημερήσια δόση είναι χαμηλότερη από 0,0005 mg/kg σωματικού βάρους.(4) Η οδηγία 96/5/ΕΚ ορίζει την αρχή της απαγόρευσης της χρησιμοποίησης αυτών των φυτοφαρμάκων για την παραγωγή γεωργικών προϊόντων που προορίζονται για μεταποιημένες τροφές με βάση τα δημητριακά και για παιδικές τροφές. Τα εν λόγω φυτοφάρμακα πρέπει να περιλαμβάνονται στο παράρτημα VIII της οδηγίας 96/5/ΕΚ. Ωστόσο, η απαγόρευση αυτή δεν εξασφαλίζει αυτομάτως ότι τα προϊόντα δεν περιέχουν τέτοιου είδους φυτοφάρμακα, επειδή μερικά φυτοφάρμακα μολύνουν το περιβάλλον και ενδέχεται να ανιχνευθούν υπολείμματά τους στα εν λόγω προϊόντα.(5) Η υγεία των βρεφών και των μικρών παιδιών μπορεί να προστατευθεί καλύτερα με την εφαρμογή πρόσθετων απαιτήσεων οι οποίες μπορούν να ενισχύονται με αναλύσεις, ανεξαρτήτως της προέλευσης του προϊόντος.(6) Τα περισσότερα φυτοφάρμακα των οποίων η αποδεκτή ημερήσια δόση είναι χαμηλότερη των 0,0005 mg/kg σωματικού βάρους έχουν ήδη απαγορευθεί στην Κοινότητα ή θα έχουν απαγορευθεί έως τον Ιούλιο του 2003. Κατά την εφαρμογή σύγχρονων μεθόδων ανάλυσης δεν πρέπει να ανιχνεύονται απαγορευμένα φυτοφάρμακα στις μεταποιημένες τροφές με βάση τα δημητριακά και στις παιδικές τροφές. Ωστόσο, μερικά φυτοφάρμακα αποδομούνται με αργό ρυθμό και εξακολουθούν να ρυπαίνουν το περιβάλλον. Ενδέχεται να περιέχονται σε μεταποιημένες τροφές με βάση τα δημητριακά και σε παιδικές τροφές ακόμη και αν δεν έχουν χρησιμοποιηθεί. Για τους σκοπούς του ελέγχου πρέπει να ακολουθείται μια εναρμονισμένη προσέγγιση.(7) Ενόσω εκκρεμούν οι αποφάσεις της Επιτροπής σχετικά με το αν πληρούνται οι απαιτήσεις ασφάλειας του άρθρου 5 της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(5), όπως τροποποιήθηκε για τελευταία φορά από την οδηγία 2003/5/EΚ της Επιτροπής(6), η συνεχιζόμενη χρήση των εγκεκριμένων φυτοφαρμάκων πρέπει να επιτρέπεται εφόσον τα υπολείμματά τους δεν υπερβαίνουν τα ανώτατα όρια υπολειμμάτων που ορίζει η παρούσα οδηγία. Τα όρια αυτά πρέπει να είναι τέτοια ώστε να εξασφαλίζεται ότι δεν υπάρχει υπέρβαση των τιμών των αντίστοιχων αποδεκτών ημερήσιων δόσεων για τα βρέφη και τα μικρά παιδιά σε ακραίες περιπτώσεις.(8) Συνεπώς, η οδηγία 96/5/ΕΚ θα πρέπει να τροποποιηθεί αναλόγως.(9) Tα μέτρα που προβλέπονται από την παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 96/5/ΕΚ τροποποιείται ως εξής:1. Το άρθρο 6 τροποποιείται ως εξής:- Η παράγραφος 1 αντικαθίσταται από το ακόλουθο κείμενο:"1. Οι μεταποιημένες τροφές με βάση τα δημητριακά και οι παιδικές τροφές δεν πρέπει να περιέχουν καμία ουσία σε ποσότητα τέτοια που να θέτει σε κίνδυνο την υγεία των βρεφών και των μικρών παιδιών. Καθορίζονται αμέσως τα απαραίτητα μέγιστα όρια για τις ουσίες εκείνες που δεν περιλαμβάνται στις παραγράφους 2 και 3.".- Η παράγραφος 3 αντικαθίσταται από το ακόλουθο κείμενο:"3. α) Τα φυτοφάρμακα που αναφέρονται στο παράρτημα VIII δεν μπορούν να χρησιμοποιούνται σε γεωργικά προϊόντα που προορίζονται για την παραγωγή μεταποιημένων τροφών με βάση τα δημητριακά και παιδικών τροφών. Ωστόσο, για λόγους ελέγχου:i) τα φυτοφάρμακα που αναφέρονται στον πίνακα 1 του παραρτήματος VIII θεωρείται ότι δεν χρησιμοποιήθηκαν αν τα υπολείμματά τους δεν υπερβαίνουν το επίπεδο των 0,003 mg/kg. Το επίπεδο αυτό, που θεωρείται ότι αποτελεί το όριο ποσοτικού προσδιορισμού των μεθόδων ανάλυσης, αναθεωρείται τακτικά με βάση τις προόδους της τεχνολογίας,ii) τα φυτοφάρμακα που αναφέρονται στον πίνακα 2 του παραρτήματος VIII θεωρείται ότι δεν χρησιμοποιήθηκαν αν τα υπολείμματά τους δεν υπερβαίνουν το επίπεδο των 0,003 mg/kg. Το επίπεδο αυτό αναθεωρείται τακτικά με βάση δεδομένα σχετικά με τη μόλυνση του περιβάλλοντος.Τα όρια που αναφέρονται στα σημεία i) και ii) ισχύουν για τα προϊόντα που προσφέρονται έτοιμα για κατανάλωση ή πρέπει να ανασυσταθούν σύμφωνα με τις οδηγίες του κατασκευαστή.β) Για τα φυτοφάρμακα που περιλαμβάνονται στο παράρτημα VII, όταν λαμβάνονται αποφάσεις ως προς τη μη συμπερίληψη μιας ενεργού ουσίας στο παράρτημα Ι της οδηγίας 91/414/ΕΚ, το παράρτημα VII και το παράρτημα VIII αυτής της οδηγίας τροποποιούνται κατάλληλα.".2. Το παράρτημα VΙΙ αντικαθίσταται από το κείμενο του παραρτήματος Ι της παρούσας οδηγίας.3. Το παράρτημα VIΙΙ αντικαθίσταται από το κείμενο του παραρτήματος ΙΙ της παρούσας οδηγίας.Άρθρο 21. Τα κράτη μέλη θα επιτρέψουν το εμπόριο των προϊόντων που τηρούν το άρθρο 6 παράγραφος 3 της οδηγίας 96/5/ΕΚ το αργότερο έως τις 6 Μαρτίου 2004.2. Τα κράτη μέλη θα απαγορεύσουν το εμπόριο των προϊόντων που δεν τηρούν το άρθρο 6 παράγραφος 3 της οδηγίας 96/5/ΕΚ το αργότερο έως τις 6 Μαρτίου 2005.Άρθρο 3Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν προς τις διατάξεις της παρούσας οδηγίας το αργότερο στις 6 Μαρτίου 2004. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, αυτές πρέπει να περιέχουν παραπομπή στην παρούσα οδηγία ή να συνοδεύονται από παρόμοια παραπομπή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 10 Φεβρουαρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 186 της 30.6.1989, σ. 27.(2) ΕΕ L 172 της 8.7.1999, σ. 38.(3) ΕΕ L 49 της 28.2.1996, σ. 17.(4) ΕΕ L 124 της 18.5.1999, σ. 8.(5) ΕΕ L 230 της 19.8.1991, σ. 1.(6) ΕΕ L 8 της 14.1.2003, σ. 7.ΠΑΡΑΡΤΗΜΑ Ι"ΠΑΡΑΡΤΗΜΑ VIIΕιδικά μέγιστα όρια υπολειμμάτων φυτοφαρμάκων ή μεταβολιτών φυτοφαρμάκων στις μεταποιημένες τροφές με βάση τα δημητριακά και τις παιδικές τροφές>ΘΕΣΗ ΠΙΝΑΚΑ>"ΠΑΡΑΡΤΗΜΑ II"ΠΑΡΑΡΤΗΜΑ VIIIΦυτοφάρμακα που δεν πρέπει να χρησιμοποιούνται στη γεωργική παραγωγή που προορίζεται για την παραγωγή μεταποιημένων τροφών με βάση τα δημητριακά και παιδικών τροφώνΠίνακας 1Χημική ονομασία της ουσίας (ορισμός του υπολείμματος)Disulfoton (άθροισμα του disulfoton, του σουλφοξειδίου του disulfoton και της σουλφόνης του disulfoton, εκφραζόμενο ως disulfoton)Fensulfothion (άθροισμα του fensulfothion, του οξυγονομένου του αναλόγου και των σουλφονών τους, εκφραζόμενο ως fensulfothion)Fentin, εκφραζόμενο ως κατιόν του triphenyltinHaloxyfop (άθροισμα του haloxyfop, των αλάτων και των εστέρων του συμπεριλαμβανομένων των συζευγμάτων, εκφραζόμενο ως haloxyfop)Heptachlor και trans επταχλωρεποξείδιο, εκφραζόμενο ως heptachlorHexachlorobenzeneNitrofenOmethoateTerbufos (άθροισμα του terbufos, του σουλφοξειδίου και της σουλφόνης του, εκφραζόμενο ως terbufos)Πίνακας 2Χημική ονομασία της ουσίαςAldrin και dieldrin (HEOD), εκφραζόμενα ως dieldrinEndrin"


Avis juridique important

|

32003L0060

Οδηγία 2003/60/ΕΚ της Επιτροπής, της 18ης Ιουνίου 2003, για τροποποίηση των παραρτημάτων των οδηγιών 76/895/EOK, 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου, όσον αφορά τον καθορισμό των ανωτάτων ορίων για ορισμένα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 155 της 24/06/2003 σ. 0015 - 0034

Οδηγία 2003/60/ΕΚ της Επιτροπήςτης 18ης Ιουνίου 2003για τροποποίηση των παραρτημάτων των οδηγιών 76/895/EOK, 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου, όσον αφορά τον καθορισμό των ανωτάτων ορίων για ορισμένα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 76/895/ΕΟΚ του Συμβουλίου, της 23ης Νοεμβρίου 1976, περί καθορισμού της μεγίστης περιεκτικότητας για τα κατάλοιπα των φυτοφαρμάκων επί και εντός των οπωροκηπευτικών(1), όπως τροποποιήθηκε τελευταία από την οδηγία 2002/79/ΕΚ της Επιτροπής(2) και ιδίως το άρθρο 5,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά(3), όπως τροποποιήθηκε τελευταία από την οδηγία 2002/79/ΕΚ, και ιδίως το άρθρο 10,την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα τρόφιμα ζωικής προέλευσης(4), όπως τροποποιήθηκε τελευταία από την οδηγία 2002/79/EΚ, και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(5), όπως τροποποιήθηκε τελευταία από την οδηγία 2002/100/ΕΚ της Επιτροπής(6), και ιδίως το άρθρο 7,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(7), όπως τροποποιήθηκε τελευταία από την οδηγία 2003/39/ΕΚ της Επιτροπής(8), και ιδίως το άρθρο 4 παράγραφος 1 στοιχείο στ),Εκτιμώντας τα ακόλουθα:(1) Οι υπάρχουσες δραστικές ουσίες amitrole, diquat, isoproturon και ethofumesate, συμπεριελήφθησαν στο παράρτημα I της οδηγίας 91/414/ΕΟΚ με τις οδηγίες 2001/21/ΕΚ(9), 2002/18/ΕΚ(10) και 2002/37/ΕΚ(11) της Επιτροπής, αντίστοιχα.(2) Οι νέες δραστικές ουσίες fenhexamid, acibenzolar-S-methyl, cyclanilide, pyraflufen-ethyl, iprovalicarb, prosulfuron, sulfosulfuron, cinidon-ethyl, cyhalofop butyl, famoxadone, florasulam, metalaxyl-M, picolinafen, και flumioxazine συμπεριελήφθησαν στο παράρτημα I της οδηγίας 91/414/ΕΟΚ του Συμβουλίου με τις οδηγίες 2001/28/ΕΚ(12), 2001/87/ΕΚ(13), 2002/48/ΕΚ(14), 2002/64/ΕΚ(15) και 2002/81/ΕΚ(16) της Επιτροπής.(3) Η ένταξη στο παράρτημα I της οδηγίας 91/414/ΕΟΚ των σχετικών δραστικών ουσιών βασίστηκε στην αξιολόγηση των στοιχείων που υποβλήθηκαν σχετικά με την προτεινόμενη χρήση. Τα στοιχεία που αφορούν αυτή τη χρήση υποβλήθηκαν από ορισμένα κράτη μέλη σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ. Τα διαθέσιμα στοιχεία επανεξετάστηκαν και επαρκούν για να καταστεί δυνατό να καθοριστούν ορισμένα ανώτατα όρια υπολειμμάτων (ΑΟΥ).(4) Δεδομένου ότι δεν υπάρχουν κοινοτικά ή προσωρινά ΑΟΥ, τα κράτη μέλη μπορούν να καθορίσουν ένα εθνικό προσωρινό ΑΟΥ σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ προτού επιτραπούν φυτοπροστατευτικά προϊόντα που εμπεριέχουν αυτές τις δραστικές ουσίες.(5) Για τις δραστικές ουσίες chlorfenapyr, fentin acetate και fentin hydroxide ελήφθησαν αποφάσεις να μη συμπεριληφθούν στο παράρτημα I της οδηγίας 91/414/ΕΟΚ με τις αποφάσεις 2001/697/ΕΚ(17), 2002/478/ΕΚ(18) και 2002/479/ΕΚ(19) της Επιτροπής, αντίστοιχα. Οι αποφάσεις αυτές προβλέπουν ότι τα φυτοπροστατευτικά προϊόντα που περιέχουν αυτές τις δραστικές ουσίες δεν πρέπει να επιτρέπεται πλέον να χρησιμοποιούνται στην Κοινότητα. Ως εκ τούτου, είναι αναγκαίο να προστεθούν όλα τα υπολείμματα φυτοφαρμάκων που προκύπτουν από τη χρήση αυτών των φυτοπροστατευτικών προϊόντων στα παραρτήματα των οδηγιών 86/362/ΕΟΚ, 86/363/ΕΟΚ και 90/642/ΕΟΚ για να καταστεί δυνατή η κατάλληλη επιτήρηση και ο έλεγχος της απαγόρευσης των χρήσεων τους και για να προστατευθούν οι καταναλωτές.(6) Για να καταστεί δυνατόν να εκπληρωθούν οι νόμιμες προσδοκίες σχετικά με τη χρησιμοποίηση των υφιστάμενων αποθεμάτων φυτοφαρμάκων, οι αποφάσεις της Επιτροπής για τη μη ένταξή τους επιτρέπουν μία περίοδο σταδιακής μείωσης της χρήσης τους και πρέπει τα ΑΟΥ που βασίζονται στην έννοια ότι η χρήση της σχετικής ουσίας δεν επιτρέπεται στην Κοινότητα δεν πρέπει να εφαρμοστούν πριν από τη λήξη της περιόδου σταδιακής μείωσης που εφαρμόζεται γι' αυτή την ουσία.(7) Τα κοινοτικά ΑΟΥ και τα όρια που συνιστώνται από τον CODEX ALIMENTARIUS καθορίζονται και αξιολογούνται σύμφωνα με παρόμοιες διαδικασίες. Υπάρχει ένας περιορισμένος αριθμός ΑΟΥ που καθορίζονται από τον Codex για τα diquat και fentin (-acetate ή -hydroxide). Τα όρια αυτά ελήφθησαν υπόψη κατά τον προσδιορισμό των ΑΟΥ που καθορίζονται στην παρούσα οδηγία. Τα ΑΟΥ του CODEX των οποίων η απόσυρση θα αποτελέσει αντικείμενο σύστασης στο προσεχές μέλλον δεν έχουν ληφθεί υπόψη. Τα ΑΟΥ που βασίζονται στα ΑΟΥ του CODEX αξιολογήθηκαν βάσει των κινδύνων που ενέχουν για τους καταναλωτές. Δεν διαπιστώθηκε κανένας κίνδυνος στο πλαίσιο των τοξικολογικών παραμέτρων που βασίζονται στις μελέτες τις οποίες διαθέτει η Επιτροπή.(8) Όσον αφορά την ένταξη ή τον αποκλεισμό από το παράρτημα I της οδηγίας 91/414/ΕΟΚ των αναφερομένων δραστικών ουσιών, οι σχετικές τεχνικές και επιστημονικές εκτιμήσεις ολοκληρώθηκαν με τη μορφή εκθέσεων επανεξέτασης της Επιτροπής. Οι εκθέσεις αξιολόγησης για τις αναφερόμενες ουσίες ολοκληρώθηκαν κατά τις ημερομηνίες που αναφέρονται στις οδηγίες της Επιτροπής που παρατίθενται στις αιτιολογικές σκέψεις 1 και 2 και στις αποφάσεις της Επιτροπής που αναφέρονται στην αιτιολογική σκέψη 5. Οι εκθέσεις αυτές καθόρισαν την αποδεκτή ημερήσια πρόσληψη (ΑΗΠ) και, εφόσον είναι αναγκαίο, την δόση αναφοράς οξείας έκθεσης (ΔΑΟΕ) για τις σχετικές ουσίες. Η ισόβια έκθεση των καταναλωτών σε προϊόντα τροφίμων που έχουν υποστεί επεξεργασία με τις σχετικές δραστικές ουσίες αξιολογήθηκε και εκτιμήθηκε σύμφωνα με κοινοτικές διαδικασίες. Επίσης, ελήφθησαν υπόψη οι κατευθυντήριες γραμμές που δημοσιεύτηκαν από τον Παγκόσμιο Οργανισμό Υγείας(20) καθώς και η γνώμη της επιστημονικής επιτροπής φυτών(21) σχετικά με τη χρησιμοποιηθείσα μέθοδο. Εξάγεται το συμπέρασμα ότι τα προτεινόμενα ΑΟΥ δεν θα οδηγήσουν σε υπέρβαση της ΑΗΠ ή της ΔΑΟΕ.(9) Για να διασφαλιστεί ότι οι καταναλωτές προστατεύονται κατάλληλα από την έκθεση σε υπολείμματα που προέρχονται από χρήσεις φυτοπροστατευτικών προϊόντων για τα οποία δεν έχει χορηγηθεί έγκριση, είναι σκόπιμο να καθοριστούν προσωρινά ΑΟΥ για τους σχετικούς συνδυασμούς προϊόντος/φυτοφαρμάκου στο χαμηλότερο όριο αναλυτικού προσδιορισμού.(10) Ο καθορισμός σε κοινοτικό επίπεδο αυτών των προσωρινών ΑΟΥ δεν εμποδίζει τα κράτη μέλη από το να θεσπίσουν προσωρινά ΑΟΥ για τις ουσίες που αναφέρονται στην παρούσα οδηγία σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ και το παράρτημα VI της εν λόγω οδηγίας. Θεωρείται ότι μία περίοδος τεσσάρων ετών είναι επαρκής για να επιτραπούν περαιτέρω χρήσεις της σχετικής δραστικής ουσίας. Τα προσωρινά ΑΟΥ θα καταστούν τότε οριστικά.(11) Ως εκ τούτου, είναι αναγκαίο να προστεθούν όλα τα υπολείμματα φυτοφαρμάκων που προέρχονται από τη χρήση αυτών των φυτοπροστατευτικών προϊόντων στα παραρτήματα των οδηγιών 86/362/EΟΚ, 86/363/EΟΚ και 90/642/EΟΚ, για να καταστεί δυνατή η κατάλληλη εποπτεία και ο έλεγχος της απαγόρευσης των χρήσεών τους καθώς και για να προστατευθούν οι καταναλωτές. Συνεπώς, πρέπει να τροποποιηθούν τα παραρτήματα των οδηγιών 86/362/EΟΚ, 86/363/EOK και 90/642/EΟΚ.(12) Για να καθοριστούν τα ανώτατα όρια για υπολείμματα φυτοφαρμάκων για το diquat σε κοινοτικό επίπεδο, είναι αναγκαίο να μεταφερθούν διατάξεις από την οδηγία 76/895/ΕΟΚ στις οδηγίες 86/362/ΕΟΚ, 86/363/ΕΟΚ και 90/642/ΕΟΚ, να διαγραφούν αυτές οι διατάξεις στην οδηγία 76/895/ΕΟΚ και να τροποποιηθούν ορισμένες απ' αυτές τις διατάξεις υπό το φως της τεχνικής και της επιστημονικής προόδου καθώς και των αλλαγών που έχουν επέλθει όσον αφορά τις χρήσεις και τις άδειες σε εθνικό και κοινοτικό επίπεδο.(13) Η παρούσα οδηγία είναι σύμφωνη με τη γνώμη της μόνιμης επιτροπής τροφικής αλυσίδας και υγείας των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο παράρτημα II της οδηγίας 76/895/ΕΟΚ, διαγράφονται οι καταχωρίσεις που αφορούν το diquat.Άρθρο 2Τα ανώτατα όρια υπολειμμάτων φυτοφαρμάκων που εμφαίνονται στο παράρτημα I της παρούσας οδηγίας προστίθενται στο παράρτημα II, μέρος Α της οδηγίας 86/362/ΕΟΚ.Άρθρο 3Τα ανώτατα όρια υπολειμμάτων φυτοφαρμάκων που εμφαίνονται στα παραρτήματα II και III της παρούσας οδηγίας προστίθενται στο παράρτημα II, μέρος A και B της οδηγίας 86/363/ΕΟΚ.Άρθρο 4Τα ανώτατα όρια υπολειμμάτων φυτοφαρμάκων που εμφαίνονται στο παράρτημα IV της παρούσας οδηγίας προστίθενται στο παράρτημα II της οδηγίας 90/642/ΕΟΚ.Άρθρο 5Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις 30 Ιουνίου 2003, το αργότερο, εκτός από τις διατάξεις τις σχετικές με τις fentin hydroxide, fentin acetate και chlorfenapyr, οι οποίες θα τεθούν σε ισχύ έως τις 30 Ιουνίου 2004. Τα κράτη μέλη ενημερώνουν αμέσως την Επιτροπή.Τα κράτη μέλη εφαρμόζουν αυτές τις διατάξεις με ισχύ από την 1η Ιουλίου 2003, εκτός από τις διατάξεις τις σχετικές με τις fentin hydroxide, fentin acetate και chlorfenapyr, οι οποίες εφαρμόζονται από την 1η Ιουλίου 2004.Όταν τα κράτη μέλη θεσπίζουν αυτές τις διατάξεις, οι εν λόγω διατάξεις παραπέμπουν στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος παραπομπής καθορίζεται από τα κράτη μέλη.Άρθρο 6Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 7Η παρούσα οδηγία απευθύνεται στα κράτη μέλη.Βρυξέλλες, 18 Ιουνίου 2003.Για την ΕπιτροπήDavid ByrneΜέλος της Επιτροπής(1) ΕΕ L 340 της 9.12.1976, σ. 26.(2) ΕΕ L 291 της 28.10.2002, σ. 1.(3) ΕΕ L 221 της 7.8.1986, σ. 37.(4) ΕΕ L 221 της 7.8.1986, σ. 43.(5) ΕΕ L 350 της 14.12.1990, σ. 71.(6) ΕΕ L 2 της 7.1.2003, σ. 33.(7) ΕΕ L 230 της 19.8.1991, σ. 1.(8) ΕΕ L 124 της 20.5.2003, σ. 30.(9) ΕΕ L 69 της 10.3.2001, σ. 17.(10) ΕΕ L 55 της 26.2.2002, σ. 29.(11) ΕΕ L 117 της 4.5.2002, σ. 10.(12) ΕΕ L 113 της 24.4.2001, σ. 5.(13) ΕΕ L 276 της 19.10.2001, σ. 17.(14) ΕΕ L 148 της 6.6.2002, σ. 19.(15) ΕΕ L 189 της 18.7.2002, σ. 27.(16) ΕΕ L 276 της 12.10.2002, σ. 28.(17) ΕΕ L 249 της 19.9.2001, σ. 19.(18) ΕΕ L 164 της 22.6.2002, σ. 41.(19) ΕΕ L 164 της 22.6.2002, σ. 43.(20) Οδηγός για τον προσωρινό υπολογισμό των ποσοτήτων υπολειμμάτων φυτοφαρμάκων που εφαρμόζεται για τα τρόφιμα (αναθεωρημένος) που καταρτίστηκε από το πρόγραμμα GEMS/Food σε συνεργασία με την επιτροπή του κώδικα Codex για τα υπολείμματα φυτοφαρμάκων, ο οποίος δημοσιεύτηκε από τον Παγκόσμιο Οργανισμό Υγείας το 1997 (ΠΟΑ/FSF/FOS/97.7).(21) Γνώμη της επιστημονικής επιτροπής φυτών σχετικά με θέματα που αφορούν την τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου (γνώμη της επιστημονικής επιτροπής φυτών της 14ης Ιουλίου 1998) (http://europa.eu.int/comm/ food/fs/sc/index_en.html).ΠΑΡΑΡΤΗΜΑ I>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>ΠΑΡΑΡΤΗΜΑ II>ΘΕΣΗ ΠΙΝΑΚΑ>ΠΑΡΑΡΤΗΜΑ III>ΘΕΣΗ ΠΙΝΑΚΑ>ΠΑΡΑΡΤΗΜΑ IV>ΘΕΣΗ ΠΙΝΑΚΑ>